มีอาการเลือดออกหลังมีเพศสัมพันธ์1วันค่ะ เป็นเลือดสีน้ำตาลอ่อน ออกมากระปริบกระปรอย เป็นอยู่สองวันก็หายไปค่ะ เกิดจากอะไรได้บ้างคะ มีเพศสัมพันธ์กับแฟนแค่ประมาณเดือนล่ะครั้ง พึ่งเคยมีเลือดออกแบบนี้ครั้งแรกค่ะ เลือดออกแบบนี้เป็นสาเหตุของโรคมั้ยคะ หรือเป็นไปได้มั้ยคะว่าจะอาการท้องคะ เพราะว่าประจำเดือนมาไม่สม่ำเสมอเลยไม่สามารถนับได้ค่ะ
สวัสดีค่ะ อาการเลือดออกผิดปกติทางช่องคลอดที่ไม่ใช่ประจำเดือน อาจมีสาเหตุจาก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก ซึ่งอาจเกิดหลังการมีเพศสัมพันธ์ได้-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ภาวะแทรกซ้อนจากการตั้งครรภ์เช่น แท้ง ท้องนอกมดลูก แต่ถ้าเกิดหลังมีเพศสัมพันธ์ได้วันเดียว อาจจะยังไม่ใช่แนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไข แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์